Dís die gesondste manier om jou hare droog te kry
JY LEES NOU Dís die gesondste manier om jou hare droog te kry
Al gehoor van slangvel-hare? Ja, dís die nuutste!
Deur Suanné Mulder
FOTO Instagram / ghd South Africa.
Dalk is jou haardroër nie die groot sondaar nie! Hier is drie stappe.
Haarwasdae kan nogal uitputtend wees as jy jou haardroër moet inspan om jou hare droog te blaas en mooi te stileer. Ons is almal dankbaar vir die dae wat ons nie op ons beste hoef te lyk nie en ons hare kans kan gee om sommer vanself droog te word.
FOTO Unsplash / Kristoffer Jensen
Maar volgens ’n mediaverklaring van ghd rig die regte haardroër minder skade aan as om jou hare natuurlik te laat droog word.
“Wanneer jou hare nat is, swel die haarvesels op en word dit swakker. Daarom impliseer verlengde blootstelling aan water dat jou hare makliker beskadig kan word,” lui die verklaring. Die swelling plaas ekstra druk op die delikate haarproteïene, die boustene van jou hare.
Probeer dus om die tydperk wat jou hare nat is, te verminder en maak jou hare droog sonder om onnodige skade aan te rig.
“Jy moet jou hare sorgsaam hanteer wanneer dit nat is. Nat hare is in ’n verswakte toestand en kan maklik deur hitte beskadig word,” waarsku dr. Tim Moore, ondervoorsitter van ghd se afdeling slimtoestelle.
It's hair dryer week! ???? ? We couldn't live without our hair dryer, so this week we're celebrating the most essential item in our styling kit ?? ??? ? #staysafe #inthistogether #ghdhair #hairdryerweek #ghdair
A post shared by ghd_southafrica (@ghd_southafrica) on May 18, 2020 at 12:00am PDT
Hy stel die volgende stappe voor om jou hare veilig droog te maak:
Neem jou handdoek en druk-druk dit op jou hare om van die ergste nattigheid ontslae te raak. Moenie die handdoek op en af oor jou hare vryf nie.
Wend ’n hittebeskermingsproei aan. Dit beskerm nie net jou haarkutikels nie, maar help ook gesplete haarpunte voorkom.
Begin jou hare met die koelste verstelling droogblaas. Direkte hitte op nat hare sal jou hare beskadig. Jy kan geleidelik die hitte verhoog soos jou hare droër word.
Probeer dié produkte:
ghd Air Dryer (R2 200). Beskikbaar aanlyn by www.ghdhair.com of www.takealot.com
Sorbet Drybar Let's Turn Heads Heat Primer Serum (R110)
TRESemmé Heat Defence Styling (R90)
Meer oor: droogblaas| haardroër| hare
Die krag van retinol
Versorg jou vel só as jy ’n masker moet dra
Junie 2020 Jongste Uitgawe